मेट्रोपॉलिटन फ्रांस
फ्रांसीसी रिपब्लिक देस के यूरोप महादीप में पड़े वाला हिस्सा मेट्रोपॉलिटन फ्रांस (फ्रेंच: France métropolitaine भा la Métropole) या फिर यूरोपियन फ्रांस कहाला। एह में फ्रांस के मुख्य भूमि आ इंग्लिश चैनल, अटलांटिक महासागर आ भूमध्य सागर में मौजूद कुछ दीप शामिल कइल जाने। फ्रेंच रिपब्लिक के नाम से राष्ट्र के रूप में स्थापित फ्रांस के ई मुख्य हिस्सा हवे आ एकरा के ई नाँव एह खातिर दिहल गइल हवे कि बाकी समुंद्र पार फ्रांसीसी इलाका (फ्रेंच: France d'outre-mer) सभ से एकरा के अलगा से चीन्हल जा सके।
mag_Deva bho_Deva